2022 10 5
LT
Europos Sąjungos oficialusis leidinys
L 258/287
23.
atkreipia dėmesį į Instituto pastangas užtikrinti ekonomiškai efektyvią ir aplinką tausojančią darbo vietą; palankiai vertina tai, kad Institutas paskyrė už ekologiją atsakingą administratorių, kurio užduotis – dirbti siekiant sumažinti Instituto veiklos poveikį aplinkai; ragina Institutą dalytis savo iššūkiais ir įgyta patirtimi ES agentūrų tinkle; atkreipia dėmesį į Instituto padarytą pažangą skleidžiant mokslinių tyrimų rezultatus visuomenei ir užmezgant ryšius su visuomene per socialinę žiniasklaidą ir kitas priemones;
24.
ragina modernizuoti pastatus, kad jie atitiktų netaršius standartus, visų pirma ant visų Instituto pastatų įrengiant saulės baterijų plokštes;
25.
primena, kad svarbu didinti Instituto vidaus operacijų ir valdymo skaitmeninimą, be kita ko, siekiant paspartinti procedūrų skaitmeninimą; pabrėžia, jog Institutas turi ir toliau aktyviai veikti šioje srityje, kad bet kokia kaina būtų išvengta skaitmeninio atotrūkio tarp Sąjungos agentūrų; vis dėlto, atkreipia dėmesį į tai, jog reikia imtis visų būtinų saugumo priemonių, kad būtų išvengta bet kokio pavojaus tvarkomos informacijos saugumui internete; ragina Institutą greičiau parengti savo kibernetinio saugumo politiką ir ją nedelsiant įgyvendinti;
26.
pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2022 m. gegužės 4 d. rezoliucijoje (5) dėl agentūrų veiklos, finansų valdymo ir kontrolės.
(5) Priimti tekstai, P9_TA(2022)0196.